作者:王實甫
標題:張君瑞慶團園(第五本)・迎仙客
內容:疑怪這噪花枝靈鵲兒，垂簾幕喜蛛兒，正應著短檠上夜來燈爆時。若不是斷腸詞，決定是斷腸詩。(僕去)小夫人有書至此。(末接科)寫時管情淚如絲，既不呵，怎生淚點兒封皮上漬。(末讀書科)"薄命妾崔氏拜覆，敬奉才郎君瑞文幾：自音容去後，不覺許時，仰敬之心，未嘗少怠。縱雲日近長安遠，何故鱗鴻之杳矣。莫因花柳之心，棄妾恩情之意？正念問，琴童至，得見翰墨，始知中科，使妾喜之如狂。郎之才望，亦不辱相國之家譜也。今因琴童回，無以奉貢，聊布瑤琴一張，玉簪一枝，斑管一枚，裹肚一條，汗衫一領，襪兒一雙，權表妾之真誠。匆匆草字欠恭，伏乞情恕不備。謹依來韻，遂繼一絕雲：闌干倚遍盼才郎，莫戀宸京黃四娘；病裡得書知中甲，窗前鑑鏡試新妝"。那風風流流的姐姐，似這等女子，張珙死也死得著了。